**Ministru kabineta rīkojuma projekta “Par Kārli Krēsliņu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Kārli Krēsliņu” (turpmāk – projekts) izstrādāts saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru apstiprina Ministru kabinets pēc augstskolas dibinātāja ierosinājuma. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Augstskolu likuma 17.panta septītā daļa nosaka, ka, ja rektors pēc paša vēlēšanās beidz pildīt amatu pirms termiņa beigām, kā arī tad, ja rektors tiek atcelts no amata, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai. Ņemot vērā minēto, ar Ministru kabineta 2016.gada 22.jūnija rīkojumu Nr.362 “Par Kārli Krēsliņu” par Ventspils Augstskolas (turpmāk – augstskola) rektora vietas izpildītāju iecelts Kārlis Krēsliņš.Augstskola 2017.gada 16.janvārī ir informējusi Izglītības un zinātnes ministriju, ka 2017.gada 11.janvārī augstskolas Satversmes sapulce par augstskolas rektoru ir ievēlējusi Dr.phil. Kārli Krēsliņu, un lūdz viņu virzīt apstiprināšanai Ministru kabinetā par augstskolas rektoru.Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors. Saskaņā ar Ministru kabineta 2016.gada 22.jūnija rīkojumu Nr.362 “Par Kārli Krēsliņu” Kārlis Krēsliņš iecelts par augstskolas rektora vietas izpildītāju līdz brīdim, kad tiks apstiprināts jaunievēlētais rektors, līdz ar to nepieciešams apstiprināt Kārli Krēsliņu par augstskolas rektoru, jo augstskolas Satversmes sapulce ievēlējusi viņu par augstskolas rektoru.Ņemot vērā minēto, nepieciešams apstiprināt Kārli Krēsliņu par augstskolas rektoru. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildē būs iesaistīta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

04.04.2017.

387

L.Upīte, 67047816

Linda.Upite@izm.gov.lv